Algemene info - Gesonde Seks Blog
10 Natuurlike Libido Opkikkers vir vrouens
by	Timothy Kieswetter in Algemene info
Vertaal deur Janet Kieswetter
Dr Catherine Hood skryf die volgende 10 natuurlike maniere om jou libido te verhoog voor.
1) Geniet ’n glasie wyn
Paulus sê ’n bietjie wyn is goed vir die maag. Dit help ook vir matige angs en help mens om te ontspan. ‘n Glasie wyn of kelkie terwyl jy en manlief na die sterre kyk, is ‘n goeie voorloper van intimiteit.
2) Kosse met kink
Kosse wat seksueel suggestief lyk, soos aspersies en piesangs asook oesters, bevat sink wat nodig is vir ’n gesonde libido.
3) Stadig met die sigarette
Hou op rook. Rook vernou mens se bloedvate sodat minder bloed by die geslagsdele kan uitkom en dus minder opwekking veroorsaak. Rook drein ook jou energie.
4) Oefen. . . oefen. . .oefen!
Bly fiks. Oefening verbeter bloed-vloei wat weer ’n positiewe uitwerking op jou libido het. Ook, as mens oefen, voel jy goed oor jouself en ’n goeie selfbeeld is altyd goed vir seks!
5) Indien nodig, verloor gewig.
As jy hou van hoe jy lyk, is dit altyd goed vir jou seksdrif.
6) Eet reg
Genoeg vrugte en groente gee jou liggaam die nodige minerale en anti-oksidante wat jou liggaam gesond en aan die gang hou.
7) Sensuele massering
Sensuele aanraking na ’n lang harde dag, doen wonderwerke vir jou libido.
8) Neem Horny Goat
Horny Goat Weed, ook bekend as Epimedium of Yin Yang Huo, is ‘n natuurlike plantaardige produk wat beide mans en vrouens se libido verhoog.
9) Neem Gingko
Gingko Biloba is ‘n krui wat van die blare van ’n gingko biloba boom gemaak word. Dit stimuleer bloed-vloei na die brein en seksuele organe.
10) Werk aan jou selfbeeld
Voel goed oor jouself! As jy neerslagtig is, doen iets lekker wat weer die huppel in jou stap sal terugsit.
PRE ORDER my boek "Wat Adam my van Seks geleer het" en kry 'n GRATIS CD
“Timothy Kieswetter het hier baanbrekerswerk gedoen. Deur die fisiese, emosionele en godsdienstige aspekte van seksualiteit suksesvol te kombineer in ’n gesonde geheel. Hierdie is ’n waardevolle boek, vir die moderne Christen-man.” - Elmari Craig – Skrywer van Die A-Z van Seks
Kan 'n Christenman sy seksualiteit geniet sonder om sy geloof prys te gee?
PRE ORDER die boek in SEP en ontvang 'n GRATIS CD getitel "Hoe Eva haar Adam kan help"
Bestel aanlyn by www.gesondeseks.co.za of skakel 0861112329 om telefonies jou bestelling te plaas.
Woorde van Lof vir "Wat Adam my van Seks geleer het":
- Gary en Rhona Kieswetter, Bedieningsegpaar
- Gustav en Elna Muller, Huweliksberaders
- Jan-Hendrik Kleynhans, omroeper, Radio Namakwaland 93.4fm
- Johan Beukes – Geestelike leier, Mosaïek gemeente
- Elmari Mulder Craig, Seksuoloog
- Prof Johann Lemmer, President van die Akademie vir Seksuologie van Suid-Afrika
Wat ‘n opwindende tyd in ‘n vrou se lewe! Wanneer sy mamma word vir die eerste of tweede of derde keer! Soveel emosies wat veg vir aandag. Soms is daar te veel wat aangaan, en al wat jy kan doen is ‘smile and wave’. Hulle het jou gewarsku dat jy min gaan slaap en baie besig gaan wees, maar niks wat hulle gesê het nie kon jou regtig voorberei vir hierdie nie! Dis ‘n geval van ‘jy moet dit beleef om regtig te verstaan’.
En soos die dae aangaan en jy kom in die routiene van baba voed en doek omruil, bad en aantrek, sis en slaap as baba slaap, hang jou man in die agtergrond met ‘n bietjie onsekerheid. Hoe kan hy help? Of is hy net in die pad? En hy help met die karstoeltjie en dra die bad vol water en jaag die familie huis toe as hy sien dit raak vir jou te veel. Deur die nag is jy amper nie bewus van hom langs jou nie. Jys in ‘n dwaal tussen voedings en slaap en die pure plesier van daai klein baba lyfie wat jy moet versorg en liefkoos. En as jy ‘n baie geduldig man het, sal hy jou nie benader vir seks vir ten minste 3 weke nie. Hy weet dinge is nou rof vir jou. Maar hy mis jou.
Maar daar is ‘n paar dinge wat jy moet oorbrug voor jy weer kan seks kan waag met jou man.
Natuurlike gaan die maagie nie dadelik weg nie. En as jy keiser gehad het is daar ‘n wond, moontlik ‘n litteken. Tussen melk en bloed, lek jy amper uit elke gaatjie. Dalk het jy steke of ‘n skeur wat moet genees. Jou lyf was deur ‘n groot beproewing, dit kort bietjie TLC en wie beter om dit vir jou te gee as die liefde in jou lewe! Maar jy het ook nuwe bates! Lekker ronde melk borste! Selfs jy moet herken hulle lyk goed! Gewoonlik is jou borste seer en teer so hy kan kyk maar hy mag nie vat nie!
Seks idees om jou skaamheid oor jou lyf te oorkom:
-	Seks met julle klere aan. Dra romp of sny gat in ou jeans sodat hy moet hard werk om by jou uit te kom!
-	Blinddoek hom!
-	Seks in die donker.
-	Kry ‘n nuwe haarstyl en koop nuwe slaap klere waarin jy goed voel. Laat die rekmerke en ekstra gewig jou trofee wees wat verkondig jys nou mamma!
Dalk sukkel jy met Baby Blues. Jy wissel af tussen histeries lag tot huil en snik in jou kussing. Libido is skoonveld! Righthealth.com sê dat verlies van libido kan as gevolg van na-geboorte depressie wees. Dis baie normaal om ‘n beitjie af of selfs depressief te voel na die geboorte van jou baba. Snaaks dat die groot vreugde wat jy verwag het, nie nou daar is nie. Dis amper ‘n anti-klimaks. Indien, hierdie gevoel nie na 10 dae self weggaan nie, praat met jou dokter daaroor en kry hulp.
Die ander ding wat vrouens moet onthou is dat wanneer ‘n mamma borsvoed, word oksitosin afgeskei wat die band tussen ma en baba versterk. Hierdie is God se manier om ‘n gesonde band te laat vorm. Daar is dikwels soveel van hierdie hormoon, dat die band tussen man en vrou daaronder lei. Die vrou kry al die fisies aanraking en liefkosing wat sy begeer van borsvoeding en die sorg van haar baba. Haar begeerte vir haar man daal. Wat is die oplossing? Man en vrou moet kreatiewe maniere vind om die band tussen hulle weer te versterk.
Kreatiewe idees om die band tussen man en vrou weer te versterk:
-	Speel bordgames of strip poker. Die verandering van aktiwiteit sal jou goed doen.
-	Gaan inry toe saam met die baba. Jy kan borsvoed in die kar.
-	Kom uit die huis en gaan piekniek.
-	Soek ‘n quiz op die Internet waar julle moet vrae beantwoord oor mekaar, sodat julle beter mekaar kan leer ken. (www.quizcat.com)
Daars onsekerheid, doen jy die regte ding? Daars ‘n nuwe oorweldige besorgheid vir hierdie klein bondeltjie. Jy is verantwoordelik. Sonder jou, gaan sy dood! Wat ‘n reuse las en voorreg! Jy weet jou man wag vir seks, en lateraan voel dit vir jou dat hy nog ‘n kind is by wie jy moet uitkom. Maar onthou, jy hunker ook na liefde en bemoediging. Jy het nodig dat hy jou net vashou en vir jou sê dat jy great doen!
Idees om jou emosies onder beheer te kry:
-	Gesels met jou ma of beste vriendin oor alles wat jy deurgaan.
-	Skryf in jou dagboek of ‘n brief aan jou man waar jy hom vertel hoe jy voel.
-	Sluit aan by Babycentre.com of Immergroenouerskap.co.za waar jy lees van ander mammas wat deur dieselfde gaan en jy kan vrae vra en chat oor jou eie stryd.
Soveel mense wil die nuweling kom besoek en jou huis is heeltyd vol mense. En as jy ‘n oomblik het vir jouself wanneer jy nie gaan uitpass van die moegheid nie, is daar baie dinge wat jy graag wil by uit kom. Hoe maak jy tyd vir manlief sonder dat dit voel soos nog ‘n werkie op jou lysie wat jy moet afkrap? Meeste dokters raai aan dat ‘n vrou 4-6weke wag om weer seks te hê na geboorte. Dit gee die wond tyd om te genees.
En jy so moeg! Jy kan nie lekker dink of funksioneer as mens so moeg is nie. Slaap is prioriteit #1!
Idees om tyd te maak vir jou man:
-	As jy klaar paar ure geslaap het en jy het opgestaan om jou baba te voed, en jy klim terug in die bed, neem dan die tyd om jou man te nader vir seks. Die 15min gaan jou baie goed laat voel. Seks is soms ‘n ontlaaiding. Dit gee uiting tot baie frustrasies en emosies.
-	Nooi jou man om middae huis toe te kom vir lunch en ‘n bietjie ekstra. Ek het gevind dat ek so moeg is teen die aand se kant, dat enige lus wat wel daar was deur die dag is nou nie meer te vinde nie.
-	Maak plan vir oppassers so gou as moontlik. Dit is moeilik om weg te gaan van jou baba af, veral as jy borsvoed, maar 2 ure is al wat jy nodig het om weer met jou man te connect.
En toe julle dit probeer het, was dit seer
Baie vrouens ondervind ongemak wanneer hulle weer gemeenskap het na geboorte. Elizabeth McGee verduidelik op haar webwerf (http://worry-free-c-section.com/blog/1146/how-to-have-safe-sex-after-c-section) dat om die baba uit te haal, was daar baie getrek en gerek aan jou spiere en ligament deur ‘n keisersnit. Dit kan veroorsaak dat jy weer soos ‘n maagd voel met penetrasie seks. Dit gaan beteken dat jy en jou man dinge weer stadig neem en jou vagina stadig weer gewoond maak aan sy penis. Dit gaan dalk net een keer neem of meskien ‘n hele paar keer so volg hierdie stappe om dit te vergemaklik:
1.	Gebruik KY-Jelly of ander lubrication.
2.	Laat jou man jou klitoris kielie sodat jy ontspan en oop maak vir hom.
3.	Vind ‘n posisie wat vir jou werk. Vrou bo gee jou meer beheer.
4.	Man moet stadig beweeg en eers net die punt van sy penis insteek. Laat hy dan in en uit, elke nou en dan ‘n bietjie dieper. As dit te seer raak, vra hom om te stop.
5.	Kommunikeer konstant met jou maat sodat hy verstaan hoe jy voel en dit nie persoonlik neem nie.
Dit hoef nie penetrasie seks te wees nie
Nou is die tyd om te liefkoos en aan te raak sonder dat die al die pad hoef te gaan. Kielie en vroetel met mekaar. Orale seks kom nou handig! Gesels oor al jou gevoelens en bekommernisse. Laat jou man jou bedien deur voete of rug te masseer, bad te tap en tee aan te dra. Kreatiewe maniere om weer die begeerte terug te bring in die slaapkamer
5 goeie redes om weer seks te hê na geboorte:
1.	Om weer intiem met jou geliefde te voel.
2.	Om goeie hormone af te skei sodat jy beter voel.
3.	Om fun te hê en te lag saam met jou eggenoot.
4.	Om julle huwelik weer te versterk, wat weer gesond is vir jou kinders.
5.	Om weer sexy en begeerlik te voel.
Onthou, alhoewel jy die mamma is, het jou man ook Pa geword. Hy het ook nuwe emosies en gedagtes om mee te cope. Laat hy jou daarvan vertel. Hierdie kan ‘n spesiale ondekkingsreis wees waar julle mekaar in julle nuwe rolle leer ken en waardeer, sonder om die paartjie wat julle eens was te verloor.
My dogtertjie is nou 4 en half jaar oud..sy het eergister by die huis gekom van die skool af en sy het uit die bloute aan tafel gesê dat babas uit jou piepie uit kom..ek het net gevra ..wie se so..en sy sê toe haar maatjie by die skool.. later het sy my badkamer toe geroep en gesê dat haartjies op jou piepie groei, ek het weer gevra 'oh wie se so..en sy sê toe weer die maatjie..en toe vra ek en wat sê sy nog.. en toe sê sy dat die maatjie het genoem dat sy moet op die klimraam bo gaan lê en toe vat sy aan my piepie..en gister het ek haar onder 'n stoel gekry waar sy haar broekie wegskuif en aan haar self vat...ek het haar net geroep en haar aandag afgetrek met 'n werkie wat sy vir my moes doen ....sy het vanoggend vir my gesê ook sonder dat ek haar gevra het dat haar maatjie haar in die sandput gewys het om daar te vat..hoe weet ek hoeveel van die dinge is waar en hoe hanteer ek my kind en die skool..ek het haar vandag by my gehou en net gesê ons gaan bietjie dorp toe.. ek het 'n afspraak met die juffrou vanmiddag..hoe hanteer ek die skool? My kop sing al want ek weet nie wat om te dink van alles nie...
Ek hoor jou bekommernis, maar ek wil jou terus stel dat dit alles normaal is. Hierdie is 'n goeie geleëntheid vir jou om die verhouding tussen jou en jou dogter te versterk en te sement vir daardie moeilike tienerjare wat voorlê. Neem jou dogtertjie uit vandag en gesels met haar oor seksualiteit. Vra vir haar wat se vraagies het sy nog oor iets wat haar maatjie genoem of gedoen het en dan beantwoord jy dit eerlik sonder om vir haar meer inligting te gee as wat sy voor vra.
Die speel met haarself is baie normaal en gesonde seksualiteit sluit in 'n gesonde kennis van jou eie liggaam. Kinders gaan deur fases van ondekking en ek glo dat ouers dit op ‘n gesonde manier kan fasiliteer. So lank as dit nie ‘n obsessie raak nie, is dit nie gevaarlik nie. Wat jy gedoen het deur om jou kind te vra om ‘n werkie te kom doen is uitstekend! Jy het nie met haar geraas nie, maar ook nie aandag gegee aan wat sy doen nie.
Jy hoef ook nie te bekommerd te wees oor die maatjie wat aan haar vat en dinge leer nie, want wat jy hier beskryf is baie normaal en onskuldig. As jy of die juffrou gaan raas en 'n ding daaroor gaan maak gaan hulle meer stoute dinge doen in die geheim. Daar moet toesig wees op die speelgrond om te kyk dat kinders nie seer kry nie. Kinders moet geleer word om nee te sê. Maar dokter-dokter speel gaan daar wees en kinders moet eerder aangemoedig word om bene te verband en pleisters op te sit plaas, in plaas daarvan om aan mekaar se privaatdele te raak.
Hoe jy hier gaan optree sal 'n groot onderbewuste boodskap vir jou dogtertjie stuur oor hoe om oor seksualiteit te voel.
Sterkte met vandag en moenie worry nie jy het tot dus ver alles reg gedoen. (dalk kan jy die juffrou meeting kanselleer of net vra om 'n oogie te hou, maar ek is net bang sy reageer te streng en dan maak dit die kinders net meer nuuskierig)
Ook sal ek noem net om veilig te wees om nie jou dogtertjie na die maatjie se huis laat kuier of alleen te veel met haar sal speel nie. By die skool en by jou huis, in 'n groep is fine, maar ons weet nie waar kry die maatjie haar seksuele informasie vandaan nie en ons wil nie jou kind aan daardie source blootstel nie.
Hoe kan ek my vrou meer laat inisieer?
Gryp haar! Nie vir seks nie, net vir soene! ‘n Vrou geniet onverwagte bewyse van jou liefde. Wees super-charmanties en druk haar (saggies) vas teen ‘n muur en vry haar!
Reël om haar te ontmoet vir ontbyt of koffie deur die dag. Die ongewone tyd laat haar voel soos jou skelmpie wat wegglip om met jou te wees.
Baie belangrik: Gee vir haar vryheid en ruimte om te slaap as sy moeg is. Haal die druk van seks heeltemal af! Die voordeel hiervan is dat sy jou begin verlang en tyd maak om jou te nader!
Maar saam met hierdie tips is ook ‘n waarskuwing om nie te lank vir haar die leisels te gee nie. Op ‘n stadium, moet jy as man, weer man wees en vat wat joune is! Dit laat haar voel dat jy haar begeer. Ja, dis moeilik. “Wat wil sy hê?” Vra jy. Jy gaan moet leer om haar te lees en sy moet leer om met jou te kommunikeer. “Nie nou nie” beteken wag tot sy inisieer. En as sy te moody begin raak, het jy te lank gewag!
ouerskap skreeu Die Stripshow produksie cheating theology seksvoorligting bly kalm Porn premature ejakulasie CUM boekwinkels emosies Kommunikasie paklase libido selfbewus Congratulations scripture verse vrese Die Naakte Feite kieswetter lae libido Masturbasie verkragting social media verslawing rape seksuele misdaad skei molestering Ontbyt in die bed en Seks in die kombuis seks Thank You Gesonde Huwelik vergifnis intimiteit Tieners jaloesie kinders seks lus blow job pornografie selfbeeld orale seks Vadersdag Boeke Wat Adam my van Seks geleer het puberteit affair egskeiding verkrag stilstuipe Mentorskap e-Kursus religion